บาทเปิด 32.09 บาทต่อดอลลาร์ อ่อนค่าต่อเนื่อง
เงินบาทเปิดตลาด 32.09 บาทต่อดอลลาร์ อ่อนค่าต่อเนื่อง หลังดอลลาร์แข็งค่ารับตัวเลขเศรษฐกิจสหรัฐออกมาดี
2 ก.ค. 2564

นักบริหารเงินจากธนาคารกรุงศรีอยุธยา เปิดเผยว่า เช้านี้เงินบาทเปิดตลาดที่ระดับ 32.09 บาท/ดอลลาร์ อ่อนค่าจากปิดตลาดเย็นวานนัที่ระดับ 32.06 บาท/ดอลลาร์ เนื่องจากดอลลาร์ปรับตัวแข็งค่าเมื่อเทียบกับทุกสกุลเงินหลัก หลังได้รับปัจจัยหนุนจากตัวเลขผู้ขอรับสวัสดิการว่างงานของสหรัฐลดลงจากสัปดาห์ก่อน"บาทอ่อนค่าต่อเนื่องจากเย็นวานนี้ เนื่องจากดอลลาร์แข้งค่ากับทุกสกุลเงินหลัก หลังตัวเลขขอรับสวัสดิการว่างงานออกมาดี" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 32.00 - 32.20 บาท/ดอลลาร์นักบริหารเงิน กล่าวว่า ช่วงนี้ตลาดจับตาดูตัวเลขเศรษฐกิจของสหรัฐเป็นหลัก ซึ่งส่วนใหญ่มีแนวโน้มออกมาดี โดยคืนนี้สหรัฐจะมีการประกาศตัวเลขจ้างงานนอกภาคเกษตร